Administrația Națională de Meteorologie (ANM) a emis o avertizare cod galben de vreme rea, care vizează 18 județe ale țării și este valabilă în intervalul 17 mai, de la ora 10.00 până la ora 23.00.
În intervalul menționat, în Banat, Maramureș, cea mai mare parte a Transilvaniei, precum și în zona Carpaților Meridionali, vântul va avea intensificări, cu viteze de 55…65 km/h. În județul Caraș-Severin vor fi rafale de 70…85 km/h.
Local și temporar vor fi intensificări ale vântului și în restul țării, cu viteze în general de 40…50 km/h.